गैंगरेप का आरोप, वीडियो वायरल होने पर FIR दर्ज; कांग्रेस ने कहा- संसद में जवाब मांगेंगे
मणिपुर से एक बेहद हैरान कर देने वाला वीडियो सोशल मीडिया पर तेजी से वायरल हो रहा है। वीडियो में नजर आ रहा है कि भीड़ के बीच दो महिलाएं नग्न अवस्था में है। इंडिजिनस ट्राइबल लीडर्स फोरम (ITLF) ने मामले में कार्रवाई की मांग In Manipur Horror, 2 Women Paraded Naked On Camera, Allegedly Gang-Raped
मणिपुर में दो महिलाओं को बिना कपड़ों में घुमाने का वीडियो वायरल है। सोशल मीडिया पर #ManipurViolence से ये वीडियो पोस्ट किए जा रहे हैं।
इंडिजिनस ट्राइबल लीडर्स फोरम (ITLF) ने आरोप लगाया है कि दोनों महिलाओं के साथ एक खेत में गैंगरेप किया गया। संगठन ने मामले में महिला आयोग और ST आयोग से कार्रवाई की मांग की है।
फोरम का दावा है कि दोनों महिलाएं कुकी जनजाति से हैं।
ITLF ने कहा कि वीडियो में भीड़ असहाय महिलाओं के साथ छेड़छाड़ करती दिख रही है। महिलाएं रो रही हैं और बंधक बनाने वालों से गुहार लगा रही हैं।
यह घटना इंफाल से लगभग 35 किलोमीटर दूर कांगपोकपी जिले में 4 मई को हुई थी। इंटरनेट बैन होने के कारण यह वीडियो तब सामने नहीं आ सका था।
पुलिस ने मामला दर्ज कर लिया है।
कांग्रेस नेता प्रियंका गांधी और अलका लाम्बा ने इस घटना का विरोध किया है।
मणिपुर मामले में FIR में क्या है... 
4 मई की दोपहर करीब 3 बजे करीब 800-1000 लोग कांगपोकपी जिले में स्थित हमारे गांव बी. फीनोम में घुस आए। उन्होंने घरों में तोड़फोड़ की, घरों का फर्नीचर, इलेक्ट्रॉनिक, बर्तन, कपड़े और नकदी लूटने के बाद घरों में आग लगा दी।
हमें संदेह है कि हमलावरों में मैतेई युवा संगठन, मैतेई लीपुन, कांगलेइपाक कनबा लुप, अरामबाई तेंगगोल और विश्व मैतेई परिषद, अनुसूचित जनजाति मांग समिति से थे।
हमलावरों के डर से कई लोग जंगल की ओर भाग गए, उन्हें नोंगपोक सेकमाई पुलिस ने बचाया। हमलावरों के पास कई हथियार भी थे। उन्होंने सभी लोगों को पुलिस की हिरासत ले छुड़ा लिया।
उन्हें 56 साल के सोइटिंकम वैफेई की हत्या कर दी। इसके बाद तीन महिलाओं को कपड़े उतारने के लिए मजबूर किया। हमलावरों ने महिलाओं के साथ गैंगरेप किया। एक महिला के भाई ने अपनी बहन को बचाने की कोशिश की, लेकिन हमलावरों ने उसकी हत्या कर दी।
पुलिस बोली- आरोपियों की तलाश जारी
मणिपुर पुलिस ने बताया- वायरल वीडियो में भीड़ के बीच दो महिलाएं बिना कपड़ों के दिख रही हैं। नांगपोक साकमई पुलिस स्टेशन में केस दर्ज किया गया है, मामले की जांच की जा रही है। आरोपियों की तलाश जारी है।
मैतेई समुदाय को ST दर्जा मिलने के बाद शुरू हुईं थी झड़पें
मैतेई समुदाय को ST दर्जा देने के कोर्ट के फैसले के खिलाफ 3 मई को मणिपुर में मैतेई और कुकी जनजातियों के बीच झड़पें हुईं। यहां हिंसा अब तक जारी है।
हिंसा में अब तक 160 लोगों की मौत
मणिपुर हिंसा में अब तक 160 लोगों की मौत हो चुकी है। जुलाई में ही 10 लोगों की मौत हुई है।
4 पॉइंट्स में जानिए क्या है मणिपुर हिंसा की वजह...
मणिपुर की आबादी करीब 38 लाख है। यहां तीन प्रमुख समुदाय हैं- मैतेई, नगा और कुकी। मैतई ज्यादातर हिंदू हैं। नगा-कुकी ईसाई धर्म को मानते हैं। ST वर्ग में आते हैं। इनकी आबादी करीब 50% है। राज्य के करीब 10% इलाके में फैली इम्फाल घाटी मैतेई समुदाय बहुल ही है। नगा-कुकी की आबादी करीब 34 प्रतिशत है। ये लोग राज्य के करीब 90% इलाके में रहते हैं।
कैसे शुरू हुआ विवाद: मैतेई समुदाय की मांग है कि उन्हें भी जनजाति का दर्जा दिया जाए। समुदाय ने इसके लिए मणिपुर हाईकोर्ट में याचिका लगाई। समुदाय की दलील थी कि 1949 में मणिपुर का भारत में विलय हुआ था। उससे पहले उन्हें जनजाति का ही दर्जा मिला हुआ था। इसके बाद हाई कोर्ट ने राज्य सरकार से सिफारिश की कि मैतेई को अनुसूचित जनजाति (ST) में शामिल किया जाए।
मैतेई का तर्क क्या है: मैतेई जनजाति वाले मानते हैं कि सालों पहले उनके राजाओं ने म्यांमार से कुकी काे युद्ध लड़ने के लिए बुलाया था। उसके बाद ये स्थायी निवासी हो गए। इन लोगों ने रोजगार के लिए जंगल काटे और अफीम की खेती करने लगे। इससे मणिपुर ड्रग तस्करी का ट्राएंगल बन गया है। यह सब खुलेआम हो रहा है। इन्होंने नागा लोगों से लड़ने के लिए आर्म्स ग्रुप बनाया।
नगा-कुकी विरोध में क्यों हैं: बाकी दोनों जनजाति मैतेई समुदाय को आरक्षण देने के विरोध में हैं। इनका कहना है कि राज्य की 60 में से 40 विधानसभा सीट पहले से मैतेई बहुल इम्फाल घाटी में हैं। ऐसे में ST वर्ग में मैतेई को आरक्षण मिलने से उनके अधिकारों का बंटवारा होगा।
सियासी समीकरण क्या हैं: मणिपुर के 60 विधायकों में से 40 विधायक मैतेई और 20 विधायक नगा-कुकी जनजाति से हैं। अब तक 12 CM में से दो ही जनजाति से रहे हैं।
मणिपुर से जुड़ी भास्कर की ये एक्सक्लूसिव खबरें भी पढ़ें...
‘कुकी नजर आया तो गोली मार दूंगा’...पार्ट-1:मणिपुर के गांवों में बनीं विलेज फोर्स, बूढ़े-जवान राइफल लेकर बंकर में तैनात
29 जून की सुबह थी, हम होटल से इंफाल एयरपोर्ट के लिए निकल रहे थे। फोन बजा, कॉल एन बोबी सिंह का था। वे शायद दौड़कर कहीं जा रहे थे, हांफती आवाज में कहने लगे, ‘कुकी मिलिटेंट ने हमला कर दिया है, बंदूक लेकर मैं भी जा रहा हूं।’ फिर फोन डिस्कनेक्ट हो गया। पढ़ें पूरी खबर...
कुकी के बंकर में हैंडमेड M17 मशीनगन...पार्ट-2:कमांडर बोला- मैतेई मिलिटेंट के लिए बनाए, CM हमारे बारे में झूठ बोलना बंद करें
मणिपुर के कांगपोपकी जिले में है साइकुल कस्बा। 26 जून को जब हम यहां पहुंचे, तो इलाके के लोकल कुकी लीडर हमें इंफाल बॉर्डर पर मौजूद बंकर दिखाने ले गए। रास्ते में लगातार बंदूक लटकाकर घूमते लोग मिलते रहे। बंकर, बंदूकें, लड़ाके सब कुछ बिल्कुल मैतेई आबादी वाले सिंगदा गांव जैसे थे, जहां हम साइकुल आने से पहले गए थे। पढ़ें पूरी खबर...
मणिपुर हिंसा के 2 महीनों के 10 चुनिंदा फोटोज: हाथ में बंदूक लिए खड़े दिखे युवा; गाड़ियों की चेकिंग कर रही महिलाएं
मणिपुर में मैतेई और कुकी समुदाय के बीच हिंसा की मुख्य वजह हाईकोर्ट का एक आदेश है। इस आदेश में मणिपुर हाईकोर्ट ने राज्य के मैतेई समुदाय को ST का दर्जा देने की सिफारिश की थी। इस आदेश के विरोध में कुकी समुदाय ने 3 मई को एक मार्च बुलाया गया था। इसी मार्च के साथ राज्य में हिंसा की शुरुआत हुई थी। मणिपुर हिंसा से जुड़े 10 चुनिंदा फोटोज देखें…
मणिपुर CM बोले- हिंसा प्री-प्लांड:इस्तीफे की पेशकश पर कहा- PM और गृहमंत्री के पुतले जलाए गए, मैं दुखी था
मणिपुर के मुख्यमंत्री एन बीरेन सिंह ने कहा कि वे लोगों के बर्ताव से दुखी थे। मणिपुर में 2 महीने से जारी हिंसा के बीच बीरेन सिंह ने शुक्रवार यानी 30 जून को इस्तीफा देने की बात सोची। इसके लिए वे राज्यपाल अनुसुइया उइके से मिलने वाले थे। हालांकि बाद में उन्होंने अपना फैसला बदल दिया। पूरी खबर यहां पढ़ें...